Da li je EU reagovala na pravi način?
Od jutros se postepeno uspostavlja normalan aviosaobraćaj iznad Evrope, ali ostaje pitanje da li je EU reagovala previše oprezno
Evropsko nebo se, nakon višednevne krize izazvane vulkanskim oblakom, danas otvara za redovan aviosaobraćaj. Tako će se ponovo uspostaviti redovan saobraćaj na većini linija unutar i van kontinenta, dok ostaje pitanje da li su preduzete mjere bile neophodne i da li je Evropska unija reagovala na pravi način i u pravom trenutku. Od jutros se postepeno uspostavlja manje više normalan aviosaobraćaj iznad Evrope, saopštavaju zvaničnici Eurokontrola dok se polako otvara prostor i letovi iz Pariza, Amsterdama, Brisela, Frankfurta, kao i letovi na ograničenom prostoru iznad Italije. Bez prekida se letovi umnožavaju i prema evropskim kontrolorima - danas je obavljeno oko polovine kapaciteta letova normalnog dana iznad Evrope. , kaže predstavnica za medije komesarijata za transport Evropske komisije, Helen Kearns. U Evropskoj komisiji kažu kako će se projekat zajedničkog neba, kakav je nedostajao u ovoj situaciji, kompletirati tek za dvije godine, priznajući tako posredno da je kriza pokazala nedostatak evropske koordinacije, bilo da je riječ o zajedničkoj kontroli neba, bilo da je riječ o transportnoj mreži na zemlji, koja je proteklih nekoliko dana bila pod posebnim opterećenjem jer su putnici pokušavali vozovima i autobusima, umjesto avionima, stići na svoja odredišta. kaže jedan putnik iz Bugarske. Niko još ne zna stvarne razmjere posljedica blokade aviosaobraćaja, ali svi se slažu da će biti znatne. S tim u vezi i kritike koje stižu od evropskih parlamentaraca, koji su se nekako uspjeli okupiti u Strazburu, da su evropske mjere bile pretjerane i da se mogao naći srednji put. , upitao je član Evropskog parlamenta iz Italije, Frančesko Enriko Speroni. Zvaničnici na ovo odgovaraju ponavljajući kako je briga za sigurnost na prvom mjestu, pozivajući se na sigurnosne protokole, koji su za kritičare zreli za muzej, jer su stari više od trideset godina. U svakom slučaju, detaljne ocjene krize tek treba očekivati, ali već sada je jasno da je situacija sa vuklanskim oblakom pokazala brojne pukotine u evropskoj gradjevini. smatra Evropski komesar za transport, Sim Kalas.